**VIRKSOMHETSPLAN FOR**

**EKOFISK JUNIOR BARNEHAGE**

**2024 – 2029**



**Formål:**

Virksomhetsplanen skal sikre kvalitet og kontinuitet for det daglige arbeidet for daglig leder, personalet, samarbeidsutvalget og stiftelsesstyret. Det daglige arbeidet med progresjon er beskrevet i årsplanen.

Planen skal også være til informasjon til kommune og andre interesserte.

Denne planen er en 5 års langsiktig plan, og skal være et redskap for å se hvilken retning vi skal drive og

arbeide i Ekofisk Junior barnehagen.

**Opplysninger om barnehagen**:

Ekofisk Junior er en bedrifts barnehage for ansatte i ConocoPhillips.

Barnehagen eies drives av Stiftelsesstyret. Barnehagen åpnet i 1989 og har gjennomgått store

rehabilitering. Vi driver etter vedtekter for Stiftelsen Ekofisk Junior. Driftsform varierer etter søkerlisten

og prioriteter i henhold til søsken, HR plasser og ansiennitet på venteliste.

**Hovedmål:**

Drive Ekofisk Junior som en bedriftsbarnehage for ansatte i ConocoPhillips etter gjeldende vedtekter, lover

og forskrifter. Daglig leder skal til enhver tid jobbe med å tildele alle barnehageplassene for å ivareta

barnehagens økonomi og daglig drift.

Stiftelsesstyret og daglig leder skal opprettholde god kvalitet på tilbudet i Ekofisk Junior for barna, foreldre

og personalet. Ekofisk Junior skal være et godt ansattgode for de ansatte i ConocoPhillips.

**Samfunnsmandat:**

Barnehagen skal gi barn under opplærings pliktige alder gode utviklingsmuligheter

– og aktivitetsmuligheter i nær forståelse og samarbeid med barnas hjem.

Statlig satses det på økt kvalitet. Full barnehagedekning gir foreldrene et marked, og foreldrene er blitt mer

bevisst på hvilket barnehagetilbud de ønsker for sine barn. Dette gjør at det er nødvendig å synliggjør og

kvalitetssikre innholdet i et barnehagetilbud i Ekofisk Junior.

**Våre styringsdokumenter er:**

* Lov om Barnehager
* Rammeplan for barnehagens innhold og oppgaver
* Virksomhetsplan sammen med Årsplanen/progresjonsplan
* Kvalitetsplanen til Sola Kommune, Strategi mot 2030

**Kvalitetsplaner og arbeid:**

Kvalitetsplanen «den gode Sola – barnehagen bygger på sentrale føringer, nyere forskning, og på kommunale vedtak. Planen skal vurderes og følges opp gjennom å være kjent i den enkelte barnehages planer. Den skal bidra til refleksjon over den enkelte ansattes egen praksis, drøftinger i samarbeidsutvalgene og gjennom tilsyn fra tilsynsmyndighet. Planen skal være grunnlag for evaluering og kompetansebygging i arbeidet for å gi alle barn i Sola Kommune gode og likeverdige oppvekstbetingelser og kvalitet på barnehagetilbudet.

Visjonen i planen er nåtidens barnehage for fremtidens folk.

Ekofisk Junior er med på felles satsningsområder i Sola Kommune og i region midt. Vi har utarbeidet tiltaksplan for vår aktivitetsplikt, og vi har som mål å skape et godt inkluderende miljø for personal, barn og foreldre. Vi deltar i Rekomp, regional ordning for kompetanseutvikling, samt i lærende nettverk.

**Drift:**

Stiftelsesstyret, daglig leder og samarbeidsutvalget skal til enhver tid jobbe for barnehagens beste for å

fremme god konkurranseevne i forhold til innhold og kvalitet i barnehagen.

Gjennom gode HMS rutiner skal inne og utemiljø til enhver tid holdes i god stand for å fremme helse miljø

og sikkerhetskrav. Vi bruker Pbl Mentor som er vårt digitale HMS.

Ekofisk Junior har egen nettside: [Ekofisk Junior barnehage](https://ekofiskjunior.barnehage.no/)

Nettsiden er linket opp til Kidplan som vårt kommunikasjonsverktøy med foreldrene.

**Våre viktigste samarbeidspartnere er;**

Private Barnehagers Landsforbund, Sola Kommune, og de andre barnehager i

Sola kommune, samt barnevern, PPT og foreldre og helsesøster. Vi har et tverrfaglig samarbeid med barnevernet, pedagogisk psykologisk tjeneste, fysioterapeut, ergonom og helsesøster. Om det er behov henvises barnet videre til der hvor fagkunnskapen er.

Våre virksomhetsmål for de neste 5 år for arbeid med barna, kompetansemål for personal og foreldre er

beskrevet i tabell.

**Våre kjerneverdier:**

Våre kjerneverdier i Ekofisk Junior er: Ærlighet, trivsel og kommunikasjon.

Personalet har utarbeidet en spilleregelkontrakt for godt personalsamarbeid. Denne kontrakten har alle skrevet under på. Kontrakten er forpliktende, og alle har ansvar selv for å bidra til å jobbe etter spillereglene.

Våre verdier som autoritativ voksen skal synliggjøres i hverdagen. Barn og foreldre skal kunne se, høre og oppleve at personalet jobber etter verdiene til voksenrollen. Synlige tegn på dette er:

* Respekt for barnet
* Være hjertelig til stede
* Respekt for barnas lek og dens innhold
* Lytte og vise interesse for barnet
* Barna er kompetente, og vi skal legge til rette for undring og forskning.
* Vi ser hvert enkelt barn som individ og dets utvikling og ståsted.
* Konflikthåndtering, gripe inn og ha respekt for følelsene.
* Vi dokumenterer erfaringer, læringsprosesser og opplevelser for barn, foreldre, samfunnet og personalet.

**Vår visjon: En god plattform for livet!**

Jobbe etter vår visjon - som er å kunne gi hvert enkelt barn et godt pedagogisk tilbud gjennom lek og utvikling i hverdagen. For å kunne oppnå dette må vi ha motiverte og kompetente voksne i personalgruppen som legger til rette for trivsel og gode relasjoner. Vi er inspirerte av Reggio Emilia filosofien. Gjennom undring, sansing og inspirasjon skal personalet legge til rette for at de får brukt sine evner og kapasitet til enhver tid.

Vi har fokus på sosial kompetanse, kosthold, helse miljø og sikkerhet, kunst, kultur og kreativitet. Vi jobber

for å implementere vårt satsningsområde som er å skape godt inkluderende språkmiljø inn i alt vi gjør

sammen med barna.

**BARNEHAGENS MÅL, VERDIER, VURDERING OG KULTUR**

**Mål og verdier:**

*En av våre viktigste oppgaver er å gi barna trygghet. Målet vårt er at barna skal trives og glede seg over å komme i barnehagen. Vi skal gi barna et godt pedagogisk tilbud hver dag gjennom ulike pedagogiske aktiviteter.*

Vi i Ekofisk Junior vil jobbe for at barna skal blir trygge, harmoniske og utvikle alle sider ved sin personlighet.

Dette målet når vi når:

* Barna opplever tydelige, engasjerte voksne.
* Barna opplever omsorgsfulle voksne.
* Barna møter forståelse.
* Barna opplever forutsigbarhet.
* Barna blir tatt på alvor.
* Barna føler tilhørighet.
* Barna opplever likeverd.
* Barn og voksne kan være seg selv.

Verdier som ærlighet, rettferdighet, toleranse, respekt for liv og tillit til samfunnsfellesskapet mener vi er viktige. Respekt, solidaritet og likeverd.

En av våre viktigste verdier er den gylne regel” *Alt hva du vil andre skal gjøre mot deg, skal du gjøre mot dem”*

Ekofisk Junior skal i samarbeid og forståelse med hjemmet til barna ivareta barnas behov for omsorg, lek og fremme læring og danning som grunnlag for allsidig utvikling. Barnehagen skal i henhold til rammeplanen bygge på grunnleggende verdier der kristen og humanetisk arv og tradisjon ligger til grunn, samt å møte med respekt ulike typer religion og livssyn fra ulike nasjoner. Ekofisk Junior skal være et godt sted der det er rom for alle barn og at vi legger til rette for et flerkulturelt inkluderende miljø.

**Vurdering:**

Kvaliteten i det daglige samspillet mellom mennesker i barnehagen er en av de viktigste forutsetninger for barns utvikling og læring. Vurdering er også viktig for å kunne videreutvikle virksomheten og barnehagen som organisasjon. Systematisk vurderingsarbeid legger grunnlaget for barnehagen som en lærende organisasjon. Vi reflekterer over vårt arbeid for å legge grunnlag for videre kvalitetsutvikling.

Vi har valgt å vurdere, reflektere og evaluere gjennom lærende møter. Vi bruker personalmøter og avdelingsmøter til å gå igjennom innhold i årsplanen, for å evaluere om vi arbeider etter våre kvalitetskjennetegn og oppnår våre mål. Det som vi har vurdert og evaluert i barnehageåret 2023/24 blir grunnlaget for våre mål neste barnehageår. Dette legges frem for Samarbeidsutvalget som godkjenner årsplanen.

I tilvenningstiden vil vi legge til rette for å skape god dialog og samarbeid mellom barnehagen og hjemmet. Denne starten er viktig for å gjøre foreldrene, barn og personal trygge. Vi er ydmyke overfor foreldre /foresatte som skal levere sin kjære til oss.

**Kultur:**

Kulturen blir påvirket av de omgivelsene og fellesskapet som du er en del av.

I Ekofisk Junior er vi bevisste på at barna er delaktige i å skape sin egen barnekultur.

Den daglige medvirkning i her og nå situasjoner gjør at barn får utløp for sine interesser, utforskertrang og ferdigheter. Barna skal oppleve gleden ved å mestre i et sosialt kulturelt felleskap. I vår planlegging, gjennomføring og evalueringer, er det nødvendig at vi tilegner oss kunnskap om ulike språk, nasjonaliteter og tradisjoner som er representert i barnehagen.

I Ekofisk Junior formidler vi norsk kulturarv og tradisjoner. Vi ønsker også å berike oss med og gjøre oss kjent med andre nasjoners ulike kulturer. Vi har et pågående flerkulturelt prosjekt. Målet med prosjektet er å skape et inkluderende godt språk og lekemiljø.

En stor dag for oss er FN dagen som markeres med fokus på barnas rettigheter og foreldrekafe.

*Leken er et vesentlig element i barnekulturen*

FN`s barnekonvensjon gir barn rett til lek. **(§ 31)**

FN har presisert at denne retten er truet av at voksne *setter mål for barns lek og griper inn i barns lek ut fra pedagogiske formål*.

Barn skal ha rett til lek som ikke har andre formål enn det som gir glede i barnefelleskapet.

**Lek, læring og danning**:

Forutsetningene for barnets danning er gjensidige samhandlingsprosesser med barn og personal gjennom omsorg, lek og læring. Det handler om at vi i personalet skal hjelpe barna å utvikle evnen til å reflektere over egne handlinger og væremåter. Danning skjer i samspill med andre, og legger grunnlaget for barnets utvikling av egne meninger. Gjennom danning legges grunnlaget for barnets allsidige utvikling.

Lek gir mening. Barn leker for å skape mening i livet. Den er ”på liksom” og den ligger utenfor den virkelige verden. Vi har respekt for lekens betydning. Gjennom leken utvikler barnet seg, det gir muligheter for fantasi, frihet, bearbeide uttrykk, og de får kunnskap om hvordan de omgås andre mennesker. Det å kunne fremme seg selv, hevde seg og ikke minst bli kjent med seg selv og sine interesser. Gjennom leken skal barna knytte vennskap og utvikle sosial kompetanse. Leken er barnehagens viktigste arena for læring, det er gjennom samhandling med andre barn utvikles. Leken har sin egenverdi for barna, og den er en viktig del av barnekulturen. Hva de ser, hører og føler prøves ut i leken for å se hvordan ting henger sammen. Vi er et personale som kan mye om barns leke utvikling, og tar hensyn til hver enkelt barns alder og utvikling.

**Fagområdene og progresjonsarbeid:**

Vi jobber for å tilpasse fagområdene til det enkelte barn, ut fra barnets egne forutsetninger. Vi skal legge opp det pedagogiske arbeidet slik at barna får en progresjon gjennom lek og hverdagsaktiviteter. Dette gjennom hele året. Rammeplanen sier hva innholdet i de ulike fagområdene skal være og beskriver klart og tydelig hva personalet skal gjøre for å nå disse målene. Vi har satt kvalitetskjennetegn på vårt arbeid.

Kommunikasjon, språk og tekst er det fagområdet som vi har ekstra fokus på, og som er vårt satsningsområde.

**Læringsplan for førskolegruppen:**

Forberedelse til skolestart er en stor begivenhet for barn. I Sola kommune er det utarbeidet en plan for overgang barnehage til skole. Hver barnehage har et samarbeid med en nærskole.

Barna på førskolen får en egen plan og vi legger til rette for at overgangen fra barnehage til skole blir en positiv opplevelse. Planen er et arbeidsdokument for personalet og en informasjon til foreldre og tilsynsmyndighet. Vårt mål er at barna skal oppleve overgangen fra barnehage til skole, som trygg, og ha en positiv forventning og være motivert til skolestart. Vi vil ha ulike tema gjennom barnehageåret, men hele tiden ha et ekstra fokus på å styrke hver enkelt barns selvfølelse, gi dem troen på seg selv, og samtidig kunne dele og ha respekt for andres meninger. Vennskap er en viktig del av dette. Dette er det viktigste vi kan gi barna etter endt barnehageopphold.

I læringsplanen setter vi opp aktiviteter som kan endres på underveis som barna selv er med og bestemmer.

Med fokus på læring gjennom lek, ønsker vi at førskoletiden i Ekofisk Junior Barnehage fremmer lærelyst og motiverer til mer læring når de går over i skolen.

**Hva vi legger i skoleforberedende aktiviteter:**

* Styrke selvbilde
* Sosial kompetanse
* Kunne fungere i gruppe
* Vente på tur
* Pirre nysgjerrigheten

**Hva skal barna ha lært etter år i barnehagen:**

* Oppleve progresjon og fremgang med ønske om videre læring
* Å være en god venn
* Vår visjon om å gi barna en god plattform for livet

**Reggio Emilia**

Dette er en pedagogisk filosofi som har sitt opphav i byen Reggio Emilia i Italia. Pedagogikken er en inspirasjon til vårt arbeid med barna. Stikkord som beskriver denne filosofien er,” barn har 100 språk” – og vi voksne må sørge for at de utvikler disse.

Litt om Reggio Emilia – vårt pedagogiske ståsted:

Personalet i barnehagen lar seg inspirere av Reggio Emilia pedagogikken. Måten å jobbe med ulike prosjekt og temaarbeid sammen med barna er spennende. Denne pedagogikken har også tanker rundt hvordan barn lærer, som samsvarer med vårt barnesyn her i barnehagen. Kort om hva pedagogikken innebærer.

* Barn skal få jobbe med prosjekter / tema over tid.
* Barn skal få undre/ forske sammen med andre barn og voksne.
* Prosjektet tar utgangspunkt i hva barna er opptatt av – følger barnas spor.
* de voksne legger til rette for at barna får brukt deres evner og kapasitet (100 språk).
* Dokumenterer det vi gjør sammen med barna.
* Vi jobber i prosjektarbeid sammen med barna, og vi trekker også inn rammeplanens fagområder.

Å være bevisst det fysiske miljøet, også omtalt som” den tredje pedagogen”, på avdelingen er også en viktig del av denne pedagogikken. Personalet skal plassere materialer slik at barna kan se og nå dem til å bli inspirerte til aktiviteter. Farger og lys er med på å påvirke barnas sanser, derfor blir det viktig å ha gjenstander på avdelingen som gjenspeiler dette. Vi i personalet legger til rette for at barna skal kunne får mulighet til å utrykke seg gjennom flere formingsmaterialer, prosjekter / temauker og flere pedagogiske læringsmetoder som drama, musikk bøker osv. Barna lærer gjennom alle sansene sine ikke bare øyne og øre. Vi skal undres sammen med barna. I prosjektarbeid vil barna kunne påvirke både varighet og framdrift av prosjektet. Veien blir til underveis.

**Dokumentasjon og barnemapper**

Pedagogisk dokumentasjon er å synliggjøre hverdagen til barna. Dokumentasjonen og refleksjonene er også grunnlaget for hvordan vi lærer barnet å kjenne. Vi bruker digitale verktøy og samtaler som arbeidsverktøy.

**Våre arbeidsdokumenter**

” Alle med» skjema og Tras er observasjonsskjema som vi bruker som arbeidsverktøy, for å lære barnet bedre å kjenne, samt at det gir oss en retningslinje på hvor barnet bør være i henhold til alder. Observasjonsskjemaet bruker vi som utgangspunkt for foreldresamtaler.

Noen barn kan ha språklige utfordringer, og da er Tras et språkkartleggingsskjema som vi kan benytte oss av for å finne ut om vi må sette i gang tiltak for barnet.

Dette gjøres i samarbeid med foreldrene.

Ønsker dere å lese mer om Reggio Emilia kan dere gå inn på nettsiden

[**http://www.reggioemilia.se/**](http://www.reggioemilia.se/)

[Om Reggio Emilia](http://www.reggioemilia.no/om-reggio-emilia.html)

**Virksomhetsmål for arbeid med barn**

|  |  |  |  |
| --- | --- | --- | --- |
| **BARNA** | **2022** | **Langsiktig mål 2028** | **Måloppnåelse** |
| Inkluderende miljø | Avdelingen har leker som er tilgjengelige for både gutter og jenter.Barna har medbestemmelse.Vi formidler norsk kulturarv og tradisjoner og andre nasjoners kultur og tradisjoner. Vi har pågående flerkulturelt prosjekt.Jobbe forebyggende i hverdagen i henhold til mobbing sammen med barn, foreldre og ansatte.Være bevisst på vår aktivitetsplikt. | Refleksjon over våre verdier og holdninger til likestilling mellom kjønnene og kulturer som er representert i barnehagen.Jevnlig fokus på å være gode veileder, rollemodeller. Øke kompetansen til alle ansatte. | Like muligheter for å bli sett og hørt. Kunne delta i alle aktiviteter uavhengig av kjønn og funksjonsnivå.Et inkluderende godt språk og lekemiljø. Alle skal oppleve Ekofisk Junior barnehage som en god plass å være for barn, foreldre og ansatte.Vi fremsnakker hverandre. |
| Kvalitet i hverdagen – lærende organisasjon | Stabilt, engasjert personal som trives, og er faglig oppdatert. Refleksjon over egen praksis.Personal som ser, hører og er til stede for barna.Trivsel for barn, foreldre og personal. | Endringsarbeid og utviklingsarbeid. Bruke pedagogisk analyse for å heve kvaliteten på det pedagogiske arbeidet.  | Barna trives og gleder seg til å komme i barnehagen. Foreldre som ønsker å ha sine barn i Ekofisk Junior.Kompetanseheving i personalgruppen, individuelt og kollektivt. |
|  Lek, læring og danning | Rom som inspirerer til lek. Personalet er trygge rollemodeller i hverdagen.Barna lærer gjennom lek og dannelse skjer gjennom her og nå situasjoner. | Barn med god selvfølelse og kommunikasjonsevner som fungerer i samspill og lek sammen med andre barn og voksne. | Et godt inkluderende lekemiljø der barna får uttrykke seg gjennom lek.  |
|  Fagområdene | Vi jobber for å tilpasse fagområdene til det enkelte barn og på ulike alderstrinn, og vi skal legge opp det pedagogiske arbeidet slik at vi får en progresjon som utvikler barna gjennom lek og hverdagsaktiviteter gjennom hele året. | Fagområdene er en stor del av hverdagen for å skape læring. | Skape nysgjerrighet og lærelyst. |
| Medvirkning | Barna blir sett på som kompetente barn som mestrer mye i sin hverdag. Respektert og blir tatt på alvor. Innflytelse på sin hverdag. | Voksenrolle som ser og lytter til barna. Legger til rette for gode relasjoner og godt inkluderende miljø.Kompetanse om utvikling i ulik alder.  | Ha fokus på barns utvikling gjennom kurs, veiledning og møter.Barnesamtaler.Temasamlinger.  |
| Barn med spesielle behov | Planlegge og tilrettelegge det pedagogiske opplegget i hverdagen ut fra hvert enkelt barns ståsted, forutsetting og behov. | Evaluere vårt arbeid. Jevnlig samarbeid med foreldre og andre samarbeidspartnere. | Legge til rette for å ivareta hvert enkelt barn ut fra sine forutsetninger og behov for støtte.Pedagogisk analyse. |
| Tilvenning | Kontaktperson som tar imot barn og foreldre. Gå på besøk for å bli kjent på avdelingen ved overgang til ny avdeling. Velkomstfest ved oppstart (stor avdeling) | Trygge barn som trives og utvikles i barnehagen | Skape trygghet og samarbeid med foreldre og barn.  |
| Førskole og overgang til 1 klasse | Egen plan for førskolegruppen.Samarbeid og besøk på nærskole. | Fokus på å hjelpe barna til å bli mest mulig selvstendige i hverdagen. | Fokus på læring gjennom lek. Skape undring og sammen med barna være nysgjerrig.Fokus på sosial kompetanse. |

**Virksomhetsmål for foreldresamarbeid**

|  |  |  |  |
| --- | --- | --- | --- |
| **FORELDRENE** | **Hva kan vi tilby brukerne i dag?** | **Hva tilbyr vi innen 2028?** | **Tilrettelegging/ hjelpemiddel** |
| **Daglig kontakt og dokumentasjon fra hverdagen** | Dialog ved levering og henting. ForeldresamtalerKidPlan, månedsbrev. | Profesjonelt samarbeid. | Vaktsystem, Brukerundersøkelser.Besøksdag for foreldre ved oppstart. Påske og julefrokost.  |
| **Planer og div skriv** | Månedsbrev, ulike info skriv.Årsplan og praktisk årsplan.Info fra daglig leder.KidPlan | Medbestemmelse og informasjon om det pedagogiske arbeidet.  | [Ekofisk Junior barnehage](https://ekofiskjunior.barnehage.no/)Mail Nyhetsbrev fra barnehage.noInterne planerDaglig dialog. |
| **Foreldresamtaler**  | Tilbud om oppstartsamtale.2 samtaler pr år, eller ved behov. | Samarbeid, der en utveksler informasjon.Konstruktive tilbakemeldinger. | Kartleggingsverktøy som Alle med, Tras, observasjoner i her og nå situasjoner. Samarbeid med andre instanser, som for eksempel PPT, nærskole. |
| **Foreldremøte** | Høst: daglig leder inviterer til infomøte om barnehage åretVår: FU ansvar for innkalling | Opprettholde som i dag | Bli kjent med barnehagens mandat, årsplan.Stiftelsesstyrets medlemmerFAU |
| **Foreldreutvalg** | FU, SU, Stiftelsesstyret. Avklare forventninger på første foreldremøte/ samtaler.Profesjonalitet  | Opprettholde som i dag | Oppsatte faste møter.Avklaring av forventinger.Brukerundersøkelser, Åpen direkte dialogDugnad Sommerfest |

**Virksomhetsmål for kompetanseheving i personalet**

|  |  |  |  |
| --- | --- | --- | --- |
| **PERSONALET** | **Hva kan vi tilby brukerne i dag?** | **Hva tilbyr vi innen 2028?** | **Tilrettelegging/ hjelpemiddel** |
| **Trivsel og stabilitet i personalgruppen** | Spilleregler for godt samarbeid/ teamarbeid. Sosiale tilstelninger.Fokus på godt arbeidsmiljø | Videreføre samme fokus. | Kontrakt for spilleregler som etterfølges.Årshjul for sosiale tilstelninger.Jevnlige møter, avd møter, ledermøter.MedarbeidersamtalerMulighet for veiledningArbeidsmiljøundersøkelse |
| **Arbeidsplass med trygge rammer** | God stabil drift. | Opprettholde samme målsetninger som i dag | Tariffavtaler som ligger i bunn, BHT, IA bedriftVedtekter for Ekofisk Junior |
| **Beholde og rekruttere dyktig personal** | Godt arbeidsmiljø og arbeidsforhold. Kompetanseheving i personalet.   | Drift i henhold til norm. | TariffavtalerSpilleregler |
| **Kurs og egenutvikling** | Studietur.Mulighet for kurs, faglig oppdateringer og videreutdanningRekomp, barnehagebasert kompetanseheving. | God læringskultur. Vi utvikler oss individuelt og kollektivt, gjennom endrings og utviklingsarbeid, lærende møter og refleksjon over egen praksis. | Fokus på personalutvikling på medarbeidersamtaler, Kjernenettverk, lærende nettverk. |

|  |
| --- |
| **Evaluering av barnehageåret 2023/24** |
| 1. **Hvordan kvalitet sikrer vi at vi har et inkluderende miljø på avdelingen/ i barnehagen?**

**Vi har et pågående prosjekt for flerkultur i barnehagen. Vår evaluering så langt er:** Vi ser at språkforståelse fremmes bedre for barn når vi har tilrettelagte grupper. Vi jobber mer i smågrupper for å styrke språket. Bevisst oppmerksomhet rundt hvert barn som enkeltindivid med sine kulturelle og personlige forutsetninger. Vi bruker internt skjema ved behov, til foreldre med flerkulturell bakgrunn for å få informasjon om språk og kultur samt involvere og skape et godt foreldresamarbeid.   * Blitt kjent med ulike kulturer som er representert i barnehagen
* Fremmet språklæring gjennom lek
* Markert barnas høytider og tradisjoner.

 Ansattes kompetanseheving:  * Gjort seg kjent med de ulike kulturene
* Samlinger om de ulike kulturene på barnas nivå ved bruk av bilder, konkreter og piktogram
* Støtter opp i språket ved bruk av konkreter, symboler/ piktogram og tegn.
* Personalet samarbeider med foreldre om å støtte barnas flerspråklige språktilegnelse
* Personalet arbeider aktivt med å inkludere barna i språk og språklige aktiviteter
* Jobber i grupper med barn i fokus
* Tilrettelegger for lek/aktiviteter og god språkforståelse.
* Leser variert litteratur for barna, finner barnelitteratur som er hentet fra ulike land.
* Progresjon i vårt arbeid med språktilegnelse og språkforståelse på barnas nivå.
* Vi bruker sanger, rim og regler bevisst for å fremme språkutviklingen til barna. Musikk er et felles språk som alle kan føle seg hjemme i, uavhengig av kultur og nasjonalitet.

 1. **Hvordan jobber vi med rammeplan og våre interne planer i hverdagen?**

Vi jobber daglig i henhold til progresjonsplanen. Vi har delt fagområdene for å synliggjøre vårt ansvar for barnas utvikling, læring og progresjon. Vi har laget en detaljert progresjonsplan, og vi evaluerer våre prosessmål. Vi har satt kvalitetskjennetegn for å synliggjøre det pedagogiske arbeidet, og vi henviser til interne plan og rammeplan i månedsbrev. Personalet gjennomfører lærende møter og pedagogisk analyse for å utvikle seg gjennom refleksjon, og vi evaluere at vi jobber etter de kriteriene som er satt. Dette for å kvalitetsikre vårt arbeid, og vår utvikling.1. **Hvordan praktiserer vi spillereglene i hverdagen?**

Vi skalerer våre spilleregler ca 2 ganger i året og jobber med den spilleregelen som blir skalert lavest. Vi er bevist på våre verdier og kultur. Det er viktig for oss at vi har en tilbakemeldingskultur, der vi kan lære av hverandre og reflektere sammen. 1. **Hva gir oss kompetanseheving, både individuelt og kollektivt?**

Vi deltar i REKOMP. Regional ordning for kompetanseheving i personalet. Mål er at alle skal ha en utvikling. Vi deltar på lærende nettverk sammen med andre private/ kommunale barnehager.Personalet har gjennomført kursrekken, sommerfugleffekten med fokus på den autoritative voksenrollen. Vi bruker: * Pedagogisk analyse modell og dialogkonferansemodellen.
* Lærende møter og kommunikasjonstrening.
 |